सौ मीटर की दौड़ ओलंपिक का ऐसा आयोजन है, जो दस सेकेंड से भी कम समय से किसी धावक की हार-जीत का फैसला कर देता है.पलक झपकते ही दौड़ खत्म हो जाती है.ओलंपिक में 100 मीटर की दौड़ 9.69 सेकेंड में पूरी करने का रिकॉर्ड बोल्ट के ही नाम है जबकि विश्व रिकॉर्ड उन्होंने 9.58 सेकेंड का समय लेकर बनाया था.वर्ष 1896 में एथेंस खेलों से ही 100 मीटर की दौड़ ओलंपिक आयोजन में शामिल है.प्राचीन रोम में धावक नंगे पैर रेत पर दौड़ा करते थे.सौ मीटर की दौड़ में स्वर्ण पदक जीतने वाले काले अमरीकी धावक जेसी ओवेंस की ख्याति इस बात में निहित है कि उन्होंने बर्लिन में वर्ष 1936 में पदक जीतकर नाजी शासन के नस्ली प्रचार को धता बता दिया था.जमैका के बोल्ट के मुख्य प्रतिद्वंद्वी उनके हमवतन असफा पावेल हैं जिन्होंने 9.72 सेकेंड में सौ मीटर दौड़ में अपना बेहतरीन प्रदर्शन किया है.